ප‍්‍රශ්නය - පිල්ලේ මහත්මියගේ සංචාරයට රජය රාජ්‍යතාන්ත‍්‍රිකව මුහුණ නොදුන් බවටත් චෝදනාවක් තියෙනවා. ඔබ ඒ ගැන මොකද කියන්නේ? පිළිතුර - පළමුවෙන්ම, එතුමියට ආරාධනා කිරීම ගත්තොත් ඒක බලාපොරොත්තු විය හැකි තත්ත්වයක්, රජයකට චෝදනාවක් එල්ල වුණාට ඒ රජය දන්නවා තමන් නිර්දෝෂයි කියලා. ඒ නිසා කියනවා, ‘‘ඇවිත් බලන්න’’ කියලා. එහෙම ආරාධනා කරන්නේ සද්භාවයෙන්. හැබැයි සද්භාවයෙන් රජය කරන ආරාධනාව එතුමිය යොදාගන්නේ සද්භාවයෙන් නොවෙයි. ඇය මේ ගමන යොදා ගන්නවා ඇය ඉදිරිපත් කරන්න හිතාගෙන හිටපු වාර්තාවට සුජාත භාවයක් ලබා ගන්න. එතුමිය එන්නේ ඒ අරමුණෙන්. මම ලංකාවේ සතියක් ඉන්නවා. වෙන කිසිම රටක මෙච්චර කාලයක් ඉඳලා නෑ. මම හැමදේම හෙව්වා කියමින් තමයි අර ප‍්‍රහාරය දෙන්නේ. එතැනදී ආරාධනා කිරීම ගැන දෙපැත්තටම කරුණු තියෙනවා. එසේ නැතිමනම් ඇගේ පැමිණීම මගින් ලංකා රජයට ප‍්‍රයෝජනයක් අත්වන්නේ නෑ. ඇය පැමිණියත් සිදුවන්නේ නොපැමිණියත් සිදුවන දේමයි. පැමිණීමෙන් වුණේ ඇගේ වාර්තාවට සුජාත භාවයක් ලබාගැනීම පමණයි.